label_title: 18. Screen Actors Guild-gála
label_desc: A 18. Screen Actors Guild-gála a 2011-es év legjobb filmes és televíziós alakításait értékelte. A díjátadót 2012. január 29-én tartották a Los Angeles-i Shrine Auditoriumban. A ceremóniát a TNT és a TBS televízióadók egyszerre közvetítették élőben, az észak-amerikai időzóna szerint este nyolc órától. A jelöltek listáját 2011. december 14-én jelentette be Regina King és Judy Greer a los angelesi Pacific Design Centerben található Silver Screen Theaterben.